*Projekts*

**MINISTRU KABINETA SĒDES PROTOKOLLĒMUMS**

### Rīgā Nr. 2020.gada .

.§

**Par informatīvo ziņojumu “Par Ziemassvētku dievkalpojumu translāciju komerciālajos medijos nodrošināšanu”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

1. Pieņemt zināšanai iesniegto informatīvo ziņojumu.

2. Atbalstīt ierobežotā laika dēļ minēto pasākumu īstenošanai vienkāršotu pakalpojuma sniedzēju izvēli, apmaksājot medija izrakstītu rēķinu, kam pievienots pieņemšanas-nodošanas akts par sniegto pakalpojumu, kurā minēts datums, norises laiks, saskaņā ar iepriekš saskaņoto grafiku.

3. Tieslietu ministrijai līdz 2021.gada 20.janvārim iesniegt izskatīšanai Ministru kabinetā rīkojuma projektu par līdzekļu piešķiršanu no līdzekļiem neparedzētiem gadījumiem biedrībai “Latvijas Raidorganizāciju asociācija” ne vairāk kā 44 528 euro, lai nodrošinātu Ziemassvētku dievkalpojumu translāciju komerciālajos medijos.

4. Pieņemt zināšanai, ka biedrība “Latvijas Raidorganizāciju asociācija” sadarbībā ar reliģiskajām savienībām (baznīcām) organizē sarunas ar medijiem un plašsaziņas raidītājiem, lai sastādītu grafiku, aptverot dievkalpojumu tiešraides visās tradicionālajās konfesijās, attiecīgi par to samaksājot pēc fakta no piešķirtajiem līdzekļiem neparedzētiem gadījumiem šim mērķim 2021.gadā.

5. Atļaut Tieslietu ministrijai slēgt līgumu ar biedrību “Latvijas Raidorganizāciju asociācija” pēc pakalpojuma sniegšanas fakta 2021.gada janvārī, pēc šā protokollēmuma 3.punktā minēta rīkojuma apstiprināšanas Ministru kabinetā.

# Ministru prezidents A. K. Kariņš

Ministru prezidenta biedrs,

tieslietu ministrs J. Bordāns

Ministru prezidenta biedrs,

tieslietu ministrs J. Bordāns

Vīza:

Valsts sekretārs R.Kronbergs